b'\n_START_ARTICLE_\nJohann Martin Schleyer\n_START_PARAGRAPH_\nJohann Martin Schleyer (18. hein\xc3\xa4kuuta 1831 -16. elokuuta 1912) oli saksalainen katolinen pappi, joka kehitti keinotekoisen volap\xc3\xbckin kielen. H\xc3\xa4n syntyi Oberlaudassa Badenissa. Hanns Martin Schleyer oli Johann Martin Schleyerin veljen pojanpojan pojanpoika._NEWLINE_Schleyerin raportin mukaan h\xc3\xa4n kehitti kielen tavattuaan saksalaisia talonpoikia, ja Jumala k\xc3\xa4ski h\xc3\xa4nt\xc3\xa4 unessa luomaan sen. Talonpojat kertoivat heid\xc3\xa4n Amerikkaan muuttaneen maamiehens\xc3\xa4 kohtaamista kielivaikeuksista ja siit\xc3\xa4 aiheutuneista ongelmista.\n_START_SECTION_\nEl\xc3\xa4m\xc3\xa4\n_START_PARAGRAPH_\nSchleyer toimi vuosina 1867-1875 Krumbachnin pastorina. H\xc3\xa4n oli nelj\xc3\xa4 kuukautta vankilassa, koska h\xc3\xa4n oli tukenut sosialismia Kulturkampfin aikana. Vuosina 1875-1885 oli Litzelstettenin kirkkoherra. H\xc3\xa4n toimi katolilaisia runoutta julkaisevan Sionsharfe -lehden toimittajana. Toukokuussa 1879 h\xc3\xa4n julkaisi artikkelin volap\xc3\xbckiksi Sionsharfessa. _NEWLINE_Vuonna 1880 h\xc3\xa4n julkaisi ensimm\xc3\xa4isen kirjan volap\xc3\xbckiksi. Kieli levisi ymp\xc3\xa4ri Eurooppaa. Vuonna 1885 Schleyer j\xc3\xa4i el\xc3\xa4kkeelle papin ammatista, mutta jatkoi t\xc3\xb6it\xc3\xa4 volap\xc3\xbckin kanssa. Vuonna 1894 Leo XIII antoi h\xc3\xa4nelle Vatikaanin siunauksen.'